

|  |  |
| --- | --- |
| **ДО**  **ГЕОРГИ СЪБЕВ**  **ЗАМЕСТНИК-МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001 – 7.001 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД 09 – 206 от 6 март 2018 г. е утвърдена процедура чрез подбор № BG06RDNP001 – 7.001 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“. Приема на проектни предложения по процедурата приключи на 9 юли 2018 г. Оценката на проектните предложения и сключването на административните договори се извършва от Държавен фонд „Земеделие“.

С писмо № 10-779/28.07.2021 г. Държавен фонд „Земеделие“ представи предложения за промяна на образеца на административен договор. Предлага се да се регламентира възможността да се изменя административният договор и в хипотезата на промяна на броя точки по критериите за подбор, по които проектното предложение на бенефициента е било оценено, без това да води до получаване на по-малък брой точки от минималния брой на точките за проектни предложения със сключени административни договори по съответната процедура чрез подбор и по-малък от минималния брой на точките, присъдени на проектните предложения, за които е бил наличен бюджет в съответния прием.

Като мотив на исканата промяна е посочено, че по този начин ще се улесни изпълнението на сключените административни договори по процедурата и няма да се наруши принципа на чл. 29, ал. 1 от Закона за управление на средствата от Европейските структурни и инвестиционни фондове (ЗУСЕСИФ). Съгласно действащите към момента разпоредби в административният договор, Условията за кандидатстване и Условията за изпълнение се възпрепятства възможността да се одобряват анекси, което води много често и до невъзможност за изпълнение на договорните задължения и респективно до прекратяване на административните договори.

Също така се предлага да се регламентира и възможността да се допуска изменение на административният договор, в случаите на повишаване на стойността на отделни обособени позиции, но в рамките на общата стойност на финансовата помощ.

В допълнение, към Управляващия орган са постъпили запитвания от бенефициенти във връзка с последиците от пандемията от КОВИД-19, и невъзможността от поддържането на някои от критериите за оценка, по които е било оценено проектното предложение.

Предвид гореизложеното е подготвен проект на Заповед за изменение на Заповед № РД 09 – 206 от 6 март 2018 г.

Проектът на заповед за изменение на Заповед № РД 09 – 206 от 6 март 2018 г., с която се променят Условията за изпълнени, образеца на административен договор, съобщение и проект на доклад на заместник-министъра на земеделието, храните и горите, съдържащ мотивите за издаване на заповедта бяха публикуван на електронната страница на Министерството на земеделието, храните и горите и в ИСУН2020,за писмени възражения и предложения в съответствие с чл. 26, ал. 4 от Закона за управление на средствата от европейските структурни и инвестиционни фондове (ЗУСЕСИФ).

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕСИФ предлагам да издадете заповед за изменение на Заповед № РД 09 – 206 от 6 март 2018 г., с която е утвърдена процедура чрез подбор № BG06RDNP001 – 7.001 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“.

С уважение,

